Source: http://fin.afterdawn.com/uutiset/artikkeli.cfm/2007/11/29/yhdysvalloissa_myyty_yli_750_000_hd_dvd_-soitinta
Timestamp: 2017-04-23 13:54:06+00:00

Document:
Yhdysvalloissa myyty yli 750 000 HD DVD -soitinta - AfterDawn
Yhdysvalloissa myyty yli 750 000 HD DVD -soitinta
Kirjoittaja Kaarlo Räihä @ 29.11.2007 19:21 Kommentteja (2)
Blu-ray ja HD DVD -leirien välinen kamppailu markkinaherruudesta on keskittynyt pitkälti numeroihin. Kun Blu-ray-leiri on uutisoinnissaan kertonut myytyjen elokuvien määriä, on HD DVD -leiri puolestaan painottanut myytyjen soitinten lukumääriä.
Nyt HD DVD -leiri jatkaa samalla linjalla ja uusin tieto tulee Yhdysvalloista, jossa HD DVD -soittimia on myyty jo yli 750 000 kappaletta. HD DVD -leirin laskuoppi on hieman muuttunut aikaisemmasta, sillä nyt mukaan on laskettu Xbox 360 -pelikonsolin erilliset HD DVD -asemat.
Aiemmin HD DVD -leiri painotti tavallisten teräväpiirtosoitinten myyntejä, joiden valossa HD DVD -soittimet ovat myyneet paremmin kuin Blu-ray-soittimet. HD DVD -leirin kannalta numerot muuttuvat kuitenkin hyvin synkiksi, jos mukaan otetaan myös muut laitteet, sillä Sonyn Blu-ray-elokuvia toistavaa PlayStation 3 -pelikonsolia on myyty Yhdysvalloissa yli kaksi miljoonaa kappaletta.
Miljoonan myydyn HD DVD -soittimen ja -aseman raja saattaa kuitenkin rikkoutua Yhdysvalloissa vielä tämän vuoden aikana, sillä juhlapyhien kulutusinto innostanee kuluttajia teräväpiirtolaitteiden ostoon.
Toshiban edullisten HD DVD -soitinten lisäksi myös Venturerin 199 dollarin suositushinnalla varustettu SHD7000-soitin kiinnostanee kuluttajia hintansa puolesta. HD DVD -soitinten myynti lähti selvään kasvuun sen jälkeen, kun useat Yhdysvalloissa toimivat kauppaketjut laskivat tiettyjen Toshiban HD DVD -soittimien hinnat alle 200 dollarin. Lähteet:
Dailytech PR Newswire
<Mobiilidatan käyttö nelinkertaistui viime vuodesta
>Last.fm tekee yhteistyötä The Pirate Bayn kanssa
2 kommenttia 129.11.2007 22:13
Vähän enemmän vertailukohteita olisin kaivannut, kuten montako soitinta/elokuvaa leirit ovat myyneet. Kuten joku edellisessä tästä aiheesta uutisessa kertoi, ovat uutiset formaattisodasta keskittynyt pitkälti HD-DVD leirin saavutuksiin. Nyt tuli sekin todistetuksi.
Ja Xbox 360:sta edelleen odotan sitä versiota, mistä löytyy HD-DVD asema...
Saa nähdä ratkeaako tämä lopulta hintaan? Eikös blu-ray kuitenkin yleisesti ole johdossa - ollut oikeastaan kokoajan?

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD